google/wiki40b huggingface dataset:
Marijos salos

Marijos salos (pranc. Îles Maria) arba Halo sala (angl. Hull Island), Nororotu – mažas koralinis atolas Ramiajame vandenyne, Prancūzijos Polinezijos pietinėje dalyje, Tubuajo salyne. Plotas – 1,3 km².
Atolas yra pačiuose Tubuajo salyno vakaruose, 215 km į šiaurės vakarus nuo Rimataros, 700 km į pietvakarius nuo Taičio. Atolą sudaro koralų rifo apsupta sekli lagūna su 4 salelėmis (motu). Jas dengia tankios džiunglės.
Salos negyvenamos, priklauso Rimataros komunai. Kartais joje renkama kopra.
Pasak legendos, Marijos salas atrado Rurutu vadas Amaiterajus. Valdant Rurutu karaliui Teuruarijui IV, Marijos salos tapo tremties vieta. Europiečiai atolą pasiekė 1824 m.
Bulavėnų piliakalnis

Piliakalnis

Piliakalnis įrengtas Dubysos kairiojo kranto aukštumos kyšulyje, suformuotame jos slėnio ir bevardžio upelio santakos. Aikštelė keturkampė, pailga šiaurės – pietų kryptimi, apie 130 m ilgio ir 40 m pločio. Jos šiaurinėje pusėje nurodomas nedidelis pakilimas - tarsi išskleisto pylimo vieta. Pietiniame aikštelės pakraštyje yra 0,5 m aukščio, 13 m pločio pylimas. Šlaitai statūs, 15-20 m aukščio. 
Piliakalnis labai suardytas arimų, šiaurinę dalį nukasė karjeras. Šiuo metu piliakalnis užsodintas eglutėmis.

Aplinkiniai piliakalniai

Galinių piliakalnis 24 km
Šeduviškės piliakalnis 4 kmBurbaičių piliakalnis 14 km
Papušinio piliakalnis 8 kmNormančių piliakalnis 28 km
Pagryžuvio piliakalnis 8 kmPapilių piliakalnis 22 km
Gaučiškės piliakalnis 8 kmTytuvėnų piliakalnis 6,5 km
Vaitiekūnų piliakalnis 34 kmMolavėnų piliakalnis 18 km
Pužų piliakalnis 21 kmLyduvėnų piliakalnis 10 km
Raseinių piliakalnis 22 kmŠiaulelių piliakalnis 10 km
Zvėgių piliakalnis 24 km
Saab

Saab – švedų kompanija, savo veiklos pradžioje užsiėmusi lėktuvų gamyba (daugiausia karinių). Vėliau Saab įsigijo sunkvežimių gamintoją Scania AB ir įkūrė automobilių gamybos padalinį. 1990 m. Saab Automobile nupirko General Motors kompanija.
Šiuo metu pagrindinė Saab veiklos sritis vėl yra karinių lėktuvų gamyba – pagrindinis modelis JAS 39 Gripen (naikintuvas).
2010 m. vasario 23 d. General Motors galutinai pardavė Saab olandų superautomobilių gamintojui Spyker.
Nuo 2010 m. kompanija susidūrė su didelėmis finansinėmis problemomis ir 2011 m. gruodžio 19 d. kompanija oficialiai kreipėsi į Švedijos teismą dėl bankroto paskelbimo.
2012 m. vasario 22 d. buvo surinktas paskutinis Saab automobilis – oranžinės spalvos Saab 9-3 Aero.
2012 m. kovo 6 d. Indijos žiniasklaida paskelbė, kad norą įsigyti Saab Automobile pareiškė indų Mahindra & Mahindra ir kinų Youngman.
Radviliškio kautynės

Eiga

Kautynės prasidėjo lapkričio 21 d. 3 valandą ryto. Kazio Ladygos vadovaujamos lietuvių pajėgos supo Šiaulius (šiaurės ir pietų kryptimi) ir taip pat puolė Radviliškį. Antrasis pėstininkų pulkas puolė link Šiaulių, o jo 1 batalionas (esantis į pietryčius nuo Radviliškio) – miestelį.
Kariams pavyko įsiveršti į miestelį, užimti kapines, bet neatvykus pastiprinimui jie buvo priversti grįžti į prieš puolimą turėtas pozicijas. Apie 9 valandą vėl prasidėjo puolimas, tačiau dėl stipraus bermontininkų pasipriešinimo ir vėl nesėkmingas.
Vėliau į operaciją pasitelktas ir rezervas –  Pirmojo pėstininkų pulko 3 ir dalis pirmojo bataliono. Puolimas pradėtas 1919 m. lapkričio 22 d. 7 valandą ryto. Bermontininkus apšaudė artilerijos baterija. 7 kuopa įsiveržė į miestelį, tačiau neatvykus pastiprinimui buvo priversta atsitraukti. 3 kuopa (priartėjusi prie Radviliškio iš vakarų) buvo priešininkų sustabdyta. Antrojo pėstininkų pulko 1 batalionas užėmė Radviliškio dvarą, tačiau toliau nebesikovė. Vakare 3 kuopa įsiveržė į Radviliškį iš vakarų, 9 ir 7 – iš pietryčių bei rytų taip užbaigdama puolimą ir galutinai užimdama miestelį.

Vėlesni įvykiai

Pralaimėję kautynes ir praradę Radviliškį bermontininkai iš jo pasitraukė Šiaulių link. Lietuvai atiteko didelis karo grobis, kuris specialiu traukiniu buvo išvežtas į Kauną. 1919 m. lapkričio 22 d. Antantės karinės kontrolės komisijos pirmininkas H. Niesselis pareikalavo nutraukti puolimą ir atsitraukti į buvusias pozicijas. Negavęs paramos iš Lietuvos vyriausybės K. Ladyga kitą dieną įsakė trauktis. Tačiau pergalė Radviliškio kautynėse pagreitino bermontininkų pasitraukimą iš Lietuvos.
Vokietijos kultūra

Vokietijos kultūra - nacionalinė kultūra Vokietijoje. Joje vyksta aktyvus kultūrinis gyvenimas. Vokietijoje yra apie 300 teatrų ir 130 profesionalių orkestrų. 630 meno muziejų, pristatančių tarptautines kolekcijas.

Leidyba

Vokietija yra ir viena didžiausių knygų leidybos šalių, kasmet išleidžianti ar perleidžianti apie 94 000 knygų (žr. Frankfurto mugė). 350 dienraščių ir tūkstančiai žurnalų. Yra ištisi žiniasklaidos koncernai (Bertelsmann).

Gėtės institutas

Gėtės institutas (vok. Goethe-Institut) - Vokietijos kultūros įstaiga, visuomeninė organizacija (vok. gemeinnütziger Verein). Centrinė būstinė - Miunchenas. Filialai yra 13 Vokietijos miestų. Visame pasaulyje - 134 atstovybės (82 valstybėse). Kultūros ir vokiečių kalbos institutas pavadintas vokiečių poeto, rašytojo, filosofo Johann Wolfgang von Goethe (1749-1832) vardu.
Kauno kolegijos Verslo fakulteto Teisės katedra

Kauno kolegijos Verslo fakulteto Teisės katedra (KK VEF TK) - Kauno kolegijos (KK)  Verslo fakulteto struktūrinis padalinys; Teisės katedra. 
Adresas: Gedimino g. 41, 17 kab., LT-44240 (anksčiau - Pramonės pr. 20, 17 kabinetas, LT-50468), Kaunas.

Veikla

Veiklos sritys - teisinis švietimas (teisės dėstymas), teisės mokslinė veikla (tyrimai, straipsnių publikavimas ir kt.). Pagrindinė studijų programa - Teisė. Teisės katedros tikslas - rengti kvalifikuotus teisininkus, sugebančius integruotis teisinėje aplinkoje ir informacinėje visuomenėje.
Katedros veikla orientuojama į konsultacinės veiklos plėtojimą: veikia konsultacinis centras, kuriame teisiniais klausimais nemokamai konsultuojami socialiai remtini žmonės. 
Realizuojama studijų programa – Teisė. 
Šakos: Vykdymo procesas; Verslo teisė; Socialinės apsaugos teisė. Suteikiamas teisės profesinio bakalauro kvalifikacinis laipsnis. 
Studijų forma – nuolatinės studijos (NL), ištęstinės studijos (I).
Trukmė – NL 3 metai (6 semestrai), I 4 metai (8 semestrai).

Dėstytojai

Katedroje dirba 27 dėstytojai, turintys teisinį aukštąjį universitetinį išsilavinimą ir magistro arba jam prilygintą kvalifikacinį laipsnį.
Druskiai (Molėtai)

Istorija

1652 m. minimas Videniškių krikšto metrikų knygoje. Tada jame gyveno Jonas Druskis.
1667 m. kaimas vadinamas Druskoniais.
El Clásico

El Clásico (iš ispanų k. 'klasika') – futbolo derbis tarp dviejų pajėgiausių Ispanijos komandų – „Real Madrid“ ir „FC Barcelona“. El Clásico kasmet vyksta bent 2 kartus, kuomet komandos susitinka La Liga čempionate, tačiau neretai šių komandų akistata įvyksta ir Copa del Rey turnyre bei UEFA Čempionų Lygoje. El Clásico yra vienos iš daugiausiai pasaulyje žiūrovų sutraukiančių klubinio futbolo varžybų – jos savo populiarumu nusileidžia tik UEFA čempionų lygos finalui.
„Real Madrid“ ir „FC Barcelona“ yra vieni pajėgiausių pasaulyje futbolo klubų, savo sudėtyje turintys geriausius pasaulio futbolininkus, todėl varžybos susilaukia didelio ažiotažo, prieš jas ir jų metu nereti įvairūs incidentai. Aršiai šių klubų priešpriešai didelę įtaką daro nacionalizmas – „FC Barcelona“ atstovauja katalonams (kurių didelė dalis siekia autonomijos nuo Ispanijos), o „Real Madrid“ – Ispanijos Karalystei (ir tuo pačiu, ispanų nacionalizmui).
Iki 2013 m. lapkričio oficialiose varžybose klubai tarpusavyje buvo susitikę 225 kartus, iš jų 90 laimėjo „Real Madrid“, 87 - „FC Barcelona“.
Innosense

Istorija

Grupės vadovai ir vadybininkai buvo Lou Pearlman ir Lynn Harless. Pirmoji grupės sudėtis buvo Danay Ferrer, Mandy Ashford, Nikki DeLoach, Amanda Latona, ir Britney Spears. Šios merginos 1997 metais subūrė merginų grupę, kuri būtų panaši į vaikinų grupes „NSYNC“ ir „Backstreet Boys“. Tačiau, jau po metų Spears nusprendė tapti solo dainininke ir buvo pakeista Veronica Finn. Vėliau, Latona irgi išėjo ir ją pakeitė Jenny Morris. 1999 m. Innosense pasirodė paauglių filme „Longshot“. Prieš Amanda Marie Latonai paliekant Innosense, grupė su ja išleido singlą pavadinimu „Wherever You Are“. Šiai dainai jos sukūrė vaizdo klipą. Singlas buvo išleistas tik Vokietijoje.
Grupės pavadinimą pasiūlė Pearlman ir Harless. Kai Spears išpopuliarėjo, grupė tapo jos koncertinių turų atidarymo grupe.
Angie Dickinson

Biografija

Angie gimė Kulme, Šiaurės Karolinos valstijoje ir buvo antra iš keturių šeimos dukterų. Šeima buvo katalikai, kilę iš Vokietijos, tėvas − nedidelio vietos laikraščio leidėjas ir redaktorius. Jis taip pat dirbo vietiniame kino teatre.
1942 m. šeima persikėlė į Berbanką Kalifornijoje. Angie čia lankė mokyklą, vėliau – koledžą Los Andžele, kurį baigė 1954 m. 1952 m. ji ištekėjo už futbolininko Gene Dickinson ir pakeitė savo pavardę į jo.
1952 m. ji dalyvavo grožio konkurse, kuriame užėmė 2 vietą. Televizijos prodiuseriai pasiūlė jai pamėginti aktorės karjerą, Angie ėmė mokytis ir 1954 m. debiutavo epizodiniu vaidmeniu televizijos seriale „Death Valley Days“. Netrukus ji ėmė nuolat filmuotis įvairių serialų („Gunsmoke“, „The Virginian“, „Cheyenne“, „The Restless Gun“ ir kt.) epizoduose. Kine ji taip pat debiutavo 1954 m., tuo laikotarpiu svarbesnius vaidmenis ji atliko filmuose „China Gate“ (1957) ir „Rio Bravo“ (1959). 
Kino studijos siekė, kad Angie taptų dar vienu to laikotarpio sekso simboliu greta Marilyn Monroe ir Jayne Mansfield, tačiau su tuo nesutiko pati aktorė, atsisakiusi tapti platinine blondine. Filmas „Rio Bravo“ buvo jos didysis proveržis kine, po kurio ji ėmė gauti vaidmenis jau ne tik vesternuose ar B kategorijos juostose. 1960 m. ji kartu su Frank Sinatra ir Dean Martin pasirodė filme „Ocean‘s Eleven“ ir netrukus ėmė gauti pagrindinius vaidmenis („The Sins of Rachel Cade“ 1961, „Jessica“ 1962, „The Killers“ 1964). Filmas „The Killers“ buvo sukurtas specialiai televizijai, tačiau dėl žiaurių scenų buvo rodomas tik kino teatruose. Angie partneris šioje juostoje buvo būsimasis JAV prezidentas Ronald Reagan (tai paskutinis jo vaidmuo kine). Kitas žinomas to laikotarpio jos filmas – trileris „Point Blank“ (1967). 
Be kino ji taip pat nuolat vaidino televizijoje, kur geriausiai žinomu jos vaidmeniu tapo kriminalinis serialas „Police Woman“ (1974–1978). 1980 m. ji nusifilmavo Brian De Palma trileryje „Dressed to Kill“, tačiau televizija liko jos pagrindine scena. 
1987 m . Holivudo šlovės alėjoje atidengta jos vardo žvaigždė. 2001 m. ji nusifilmavo epizodiniame vaidmenyje filme „Oušeno vienuoliktukas“, kuris yra 1960 m. jos filmo perdirbinys.
Paskutinį savo vaidmenį Angie atliko 2009 m., televizijos filme „Mending Fences“.
1999 m. žurnalas „Playboy“ įtraukė ją į „100 Sexiest Stars of the Century“ sąrašą (42 vieta).

Asmeninis gyvenimas

1952–1960 m. Angie buvo ištekėjusi už futbolininko Gene Dickinson, vėliau buvo siejama su tokiais žymiais aktoriais kaip Dean Martin ir Frank Sinatra.
1965 m. ji ištekėjo už kompozitoriaus Burt Bacharach, tačiau pasiliko savo ankstesniojo vyro pavarde, kuria buvo išgarsėjusi kaip aktorė. Oficiali jų santuoka truko iki 1981 m., tačiau faktiškai santykiai buvo nutrūkę gerokai anksčiau. Jiems gimė duktė Lea Nikki, kuriai buvo diagnozuotas Aspergerio sindromas, ir kurią augindama Angie atsisakė nemažai vaidmenų, kad galėtų būti su šeima. 2007 m., būdama 40-ies, Lea Nikki nusižudė.
9 dešimtmetyje Angie susitikinėjo su TV laidų vedėju Larry Kingu.
Budriai (Ungura)

Istorija

Kaimą 1565 m. įkūrė Janas Miksas, kuriam didysis Vokiečių ordino magistras Albrechtas Hohencolernas dovanojo 51 valaką ir 2 margus žemės. 1571 m. šeši kaimo ūkininkai mokėjo činšą Vrubelio domenui. 1710 m. maro metu mirė 245 kaimo gyventojai. Vietoje jų apie 1730 m. atkelti zalcburgiečiai. XIX a. pabaigoje įsteigtas paštas, tuo metu miestelyje gyveno 778 gyventojai, iš jų 60 amatininkų.
1739 m. įsteigta evangelikų liuteronų parapija, superintendantas Georgas Andrius Helvingas pastatė vienos navos bažnyčią. 1945 m. bažnyčioje įsikūrė katalikų Švenčiausiosios Trejybės parapija. Kartu su parapija 1739 m. įsteigta mokykla, kuri nuo 1856 m. buvo dviejų klasių su dviem mokytojais ir 140 mokinių. 1935 m. mokykla tapo triklase su 156 mokiniais.
Statant 1944 m. Karaliaučiaus gynybinius įtvirtinimus, nuo kaimo prasidėjo vadinamoji Kocho linija, tačiau Raudonoji armija kaimą užėmė beveik be pasipriešinimo. Senieji kaimo gyventojai vokiečiai buvo ištremti į Vokietiją,  lenkų dauguma – į vakarines Lenkijai atitekusias žemes, į kaimą atkelti lenkai iš Ukrainai atitekusių Lenkijos teritorijų. 1976–1998 m. kaimas priklausė Suvalkų vaivadijai.
Šv. Bartolomėjaus sala

Istorija

Salą 1493 m. atrado Kristupas Kolumbas. Joje gyvenę tainai salą vadino Ouanalao, tačiau Kolumbas jai suteikė Šv. Bartolomėjaus vardą. Kolonizacija prasidėjo 1648 m., kai atsikėlė 50–60 prancūzų naujakurių iš Sent Kitso, tačiau jie buvo išvyti karibų antpuolių. Sala priklausė Prancūzijos Vakarų Indijų kompanijai, o 1674 m. tapo Prancūzijos valda.
1758 m. salą buvo trumpam užėmę britai, o 1784 m. Prancūzijos karalius Liudvikas XVI ją perleido Švedijai. Švedai Šv. Bartolomėjuje įkūrė klestintį Gustavijos uostą. Vergovė saloje veikė iki 1847 m. Po 1877 m. referendumo, Švedija grąžino salą Prancūzijai. Ji buvo prijungta prie Gvadelupos kolonijos. Nuo XX a. vid. ekonominę padėtį Šv. Bartolomėjuje pagerino suklestėjęs turizmas.
2007 m. Šv. Bartolomėjaus sala atsiskyrė nuo Gvadelupos ir tapo Prancūzijos užjūrio bendrija su savo atstovu parlamente Paryžiuje.

Geografija

Šv. Bartolomėjaus sala yra Mažųjų Antilų salyne, Pavėjinių salų grupėje, 250 km į rytus nuo Puerto Riko. Sala yra tarp Angilijos ir Šv. Martyno salų šiaurės vakaruose, Sent Kitso ir Nevio pietuose, Sabos ir Sint Eustatijaus pietvakariuose. Be pagrindinės Šv. Bartolomėjaus salos valdą sudaro dar daug smulkių aplinkinių salelių ir uolų (Foršu, Ševro, Koko, Fregatų, Tok Ver ir kt.).
Salos kranto linija raižyta, o paviršius kalvotas (aukštis iki 286 m, Vitė k.). Centrinėje dalyje yra Grande Saline ežeras. Sala skirstoma į pavėjinę ir priešvėjinę puses. Būdinga krūmokšnių augmenija.
Klimatas tropinis, temperatūra svyruoja tarp 25–30 °C. Vidutinis metinis kritulių kiekis ~1000 mm. Rytinė pusė drėgnesnė, nei vakarinė. Lietingasis laikotarpis būna nuo gegužės iki lapkričio.

Ekonomika

Svarbiausia ūkio šaka – turizmas. Šv. Bartolomėjaus sala garsėja kaip turtuolių rojus. Taip pat vystoma prekyba Gustavijos laisvajame uoste. Dėl skurdžios dirvos žemės ūkis išvystytas menkai, dauguma produkcijos įvežama.
Salą lanko kruiziniai laivai, jachtos. Yra vietinis, gana pavojingas Gustavo III oro uostas. Gyvenvietes jungia kelių tinklas.

Gyventojai

Dauguma gyventojų yra baltieji (prancūzai, anglai, švedai ir kt.), taip pat mišrios kilmės (mulatai, metisai), yra juodaodžių.
Oficiali kalba yra prancūzų. Taip pat plačiai vartojama anglų kalba, kreolinės prancūzų kalbos šnektos.
Dauguma tikinčiųjų – Romos katalikai. Yra protestantų, Jehovos išpažinėjų.
Kauno Martyno Mažvydo progimnazija

Istorija

Kauno miesto Liaudies deputatų tarybos vykdomojo komiteto sprendimu 1978 m. rugsėjo 1 d. atidaryta Kauno 38-oji vidurinė mokykla, antroji mikrorajono vidurinė mokykla. Sukomplektuotos 25 1-9 klasės su 635 mokiniais, 39 pedagogais ir 15 techninio personalo darbuotojų. Mikrorajone sparčiai vyko statybos, gausėjo gyventojų skaičius. 1985 m. mokinių skaičius išaugo iki 1662 mokinių, mokykla dirbo dviem pamainomis.
1997 m. gruodžio 15 d. Kauno miesto mero potvarkiu Nr. 61 „Dėl mokomųjų dalykų dėstymo miesto bendrojo lavinimo vidurinėse mokyklose“ leista sustiprintai dėstyti anglų kalbą pradedant antrąja klase, o 1995–1998 m. buvo komplektuojama po vieną humanitarinio profilio klasę su literatūrine pakraipa. 1997 m. gruodžio 23 d. mokyklai suteiktas Martyno Mažvydo vidurinės mokyklos vardas.
Kintant demografinei situacijai, atsidarius 41-ajai ir 48-ajai vidurinėms mokykloms, mokinių skaičius sumažėjo iki 931, o vėliau, darželių patalpose įsikūrus pradinėms mokykloms, iki 768. 1999 m. įvestas visuotinis profilinis mokymas nuo 11-osios klasės: humanitarinis su socialinių mokslų ir šiuolaikinių kalbų pakopomis ir realinis su gamtos ir tiksliųjų mokslų pakopomis. 2001 m. reformai palietus mokyklą, mokinių skaičius sumažėjo iki 668. 2002 m. pavasarį išleista pirmoji profilinio mokymo abiturientų laida. 2005 m. rugpjūčio 30 d. prijungta Kauno Muravos pradinė mokykla. 2012 m. rugsėjo 1 d. Kauno Martyno Mažvydo vidurinė mokykla reorganizuota į pagrindinę. 2017 m. pagrindinė mokykla reorganizuota į progimnaziją.
Moronis

Istorija

Jau XVI a. Moronis buvo žymus kaip arabų pirklių uostas. XIX a. miestą užgrobė prancūzai, 1947–1975 m. jie buvo Komorų kolonijos centras, o vėliau tapo nepriklausomybę gavusių Komorų salų valstybės sostine.
Balsavimas

Balsavimas – balsų pateikimas sprendžiant klausimą susirinkime arba rinkimuose.
Galimas tiek slaptas balsavimas, tiek viešas balsavimas.
Galimas paprastasis balsavimas, kai tiesiog nustatoma, kiek buvo balsavusių už ar prieš, bei vardinis balsavimas, kai nustatoma, kas kaip balsavo.
Esant dviems variantams paprasčiausia tiesiog skaičiuoti, kiek balsų paduota už kurį. Esant daugiau variantų irgi galima skaičiuoti balsus paduotus už kiekvieną, bet taip pat galima naudoti prioritetinį balsavimą, kai balsuojantieji turi variantus išrikiuoti, pritariamąjį balsavimą, kai balsuojantieji nurodo, kurie variantai juos tenkina, arba intervalinį balsavimą, kai balsuotojai paskirsto palaikomiems variantams nustatytą kiekį balsų, kardinalinį balsavimą, kai balsuotojai atskirai įvertina kiekvieno varianto palaikymą (pritariamasis balsavimas yra kardinalinio balsavimo atskiras atvejis).
Andrius Meinorius

Andrius Meinorius (1961 m. lapkričio 30 d. Badaukiai, Telšių raj. – 2007 m. vasario 28 d. Mažeikiai) – Lietuvos pedagogas, Mažeikių raj. visuomenės veikėjas.

Biografija

Baigęs Ubiškės vidurinę mokyklą, 1980 m. įstojo į Šiaulių pedagoginio instituto Fizikos matematikos fakultetą ir 1984 m. įgijo fizikos mokytojo specialybę.
1984 m. paskirtas Mažeikių raj. Pievėnų pagrindinės mokyklos direktoriumi. 1990–1993 m. Mažeikių raj. Židikų Marijos Pečkauskaitės vidurinės mokyklos direktorius, 1993–1996 m. Mažeikių rajono savivaldybės administracijos Švietimo skyriaus vedėjas. 1996 m. kuriantis naujai Kalnėnų vidurinei mokyklai, vėl ėmėsi sunkaus mokyklos vadovo darbo, subūrė bendraminčių kolektyvą ir atkakliai stengėsi įgyvendinti savą mokyklos viziją.
Skirtino akmuo

Skirtino akmuo – geologinis gamtos paveldo objektas, esantis Paskirtinio kaime, Nemakščių sen., Raseinių raj. Riedulys paskelbtas gamtos paminklu 1974 m.
Akmuo stūkso Raseinių miškų urėdijos Viduklės g-jos (3 kv.) teritorijoje, netoli Skirtino ir Jaujupio upelių santakos. Objektas nuorodomis nepažymėtas. Pasiekiamas pagal kelio ženklus, vedančius iš kelio  2121  Lioliai–Žalpiai–Viduklės GS  link Molavėnų piliakalnių. Pervažiavus Paskirtinyje gilų Jaujupio slėnį, sukama į dešinę link piliakalnių, o važiuojant tiesiai apie 0,7 km, – pasiekiama pirmoji Molavėnų kaimo sodyba. Apie 100 m prieš ją, pasukus į kairę ir paėjus 100 m per ganyklą, nusileidžiama apaugusiu krūmais šlaitu prie akmens.
Riedulys yra Pašešuvio kraštovaizdžio draustinyje. Jis iš dalies guli raizgytoje Jaujupio, dešiniojo Šešuvies intako, vagoje. Per ją permestas arkinis tiltelis leidžia apžiūrėti akmenį iš visų pusių.
Akmuo apipintas padavimais ir pasakojimais. Pasak vieno iš jų, velnias nešęs tą akmenį ir ketinęs užmesti ant Molavėnų, tačiau to padaryti nepavyko, nes pametė jį bešokdamas per upelį...
Jonas Pipynė

Sporto pasiekimai

J. Pipynė (1500 m bėgime) – penkiskart SSRS čempionas, keturiskart SSRS rekordininkas, SSRS tautų spartakiados nugalėtojas ir Pasaulio jaunimo žaidynių laimėtojas (SSRS rekordas – 3:41,1), 1956 metų Melburno olimpiados dalyvis.
J. Pipynė 1954 m. buvo Lietuvos slidinėjimo čempionas.
Jis buvo pirmas geriausias Lietuvos lengvaatletis. Geriausi lengvaatlečiai pirmą kartą buvo renkami 1957 m. Tame sezone jis 800 m nubėgo per 1:50.0, 1500 m – per 3:41.1 ir 5000 m – per 14:34,6. Jis nugalėjo pasaulio jaunimo žaidynėse Maskvoje, įveikdamas pasaulio rekordininką Stanislavą Jungvirtą ir pasiekdamas 1500 m distancijoje vėliau 30 metų gyvavusį Lietuvos rekordą.
Fata Morgana

Fata Morgana – sudėtingas optinis reiškinys, susidedantis iš kelių miražų formų. Jis atsiranda dėl temperatūros inversijos. Esant Fatai Morganai, horizonte esantys objektai, pvz., salos, uolos, laivai, ledkalniai atrodo ilgesni ir pakilę virš žemės paviršiaus, lyg savotiškos „pasakų pilys“.
Esant ramiam, nevėjuotam orui, nejudinama šalto oro esančio palei žemę sandūra su aukščiau esančiu šiltu oru gali veikti kaip laužiantis spindulį lęšis. Dėl šio efekto matomas apverstas objekto vaizdas, virš kurio „kabo“ tiesiogiai matomas objektas.
Dažnai Fata Morgana pastebima ryte, kai po šaltos nakties ateina karšto oro srautas.

Etimologija

Reiškinio pavadinimas kilęs iš Italijos. Tokio tipo reiškinys stebimas Mesinos sąsiauryje tarp žemyninės Italijos dalies ir Sicilijos. Žmonių jis buvo pavadintas Fata Morgana (Fėja Morgana), pagal vieną sakmės apie karalių Artūrą veikėją. Šioje sakmėje Morgana buvo karaliaus Artūro netikra sesuo. Pats mitas apie Artūrą kilęs iš Kornvalio arba Velso keltų, o į Pietų Italiją pateko arba per normanus, arba Kryžiaus žygių metu, kryžeiviams per Pietų Italiją keliaujant į Palestiną.
Semberija

Semberija (serb. Семберија) – geografinis regionas šiaurės rytų Bosnijoje ir Hercegovinoje. Pagrindinis regiono miestas – Bijelina. Semberija driekiasi tarp Drinos bei Savos upių ir tarp Majevicos kalno. Didžiausioji regiono dalis yra Serbų respublikos teritorijoje, o mažesnioji – Bosnijos ir Hercegovinos Federacijoje.
Semberija pirmą kartą paminėta 1533 m., osmanų valdymo laikais.
Šiandien regione gyvena apie 200 000 gyventojų, daugiausiai Bijelinoje.
Jaunimo teisėjas

Jaunimo teisėjas - pirmosios instancijos bendrosios kompetencijos teismo teisėjas, nagrinėjantis vaikų arba jaunų suaugusių baudžiamąsias bylas.

Vokietija

Vokietijoje jaunimo teisėjas yra apylinkės teismo forma (Spruchkörper), veikiantis kaip atskiras teisėjas (Einzelrichter) dėl jaunuolių (nuo 14 iki 17 metų) ir jaunų suaugusių (Heranwachsender), t. y. nuo 18 iki 20 metų) nusižengimų (Verfehlung) bylas. Jaunimo teisėjas yra kompetentingas nagrinėti tokią bylą, kuri nepriklauso Jaunimo šefenų teismo (Jugendschöffengericht) arba jaunimo kolegijai (Jugendkammer), taigi, atvejais, kai galima tikėtis, kas bus paskirta tik auklėjamosios priemonės (Erziehungsmaßregel) arba pataisos priemonė (Zuchtmittel), taip pat kitokios fakultatyvinės bausmės kaip teisės vairuoti uždraudimas (Fahrverbot).
Chris Farley

Biografija

Christopher Crosby Farley gimė 1964 m. vasario 15 d. Medisone, Viskonsine.
Šeimoje augo dar du broliai John Farley ir Kevin P. Farley. Aukštojoje mokykloje žaidė futbolą. Po universiteto Krisas Farley vaidino teatre, kur jį pastebėjo SNL prodiuseris. Jis dirbo joje, kartu ir vaidino tokiuose filmuose, kaip „Wayne's World“ ir jo tęsinyje „Wayne's World 2“, „Coneheads“, „Airheads“, „Tommy Boy“ ir „Beverly Hills Ninja“, „Billy Madison“. Su savo laidos partneriu Deividu Speidu vaidino filme „Black Sheep“ ir „Tommy Boy“, už kurį laimėjo MTV geriausio dueto apdovanojimą. 1997 m. su savo buvusiu SNL laidos partneriu Krisu Roku vaidino filme „Beverly Hills Ninja“. Jis turėjo problemų su alkoholio ir narkotikų priklausomybe. 1997 m. gruodžio 18 d. jis buvo rastas savo namuose John Hancock Center perdozavęs narkotikų. Vėliau buvo išleisti filmai Krisui Farliui atminti.
Lamzdelis

Lamzdelis (lumzdelis) - lietuvių liaudies pučiamasis muzikos instrumentas. Išilginės fleitos tipo. Gaminamas iš karklo, kartais iš medžio (uosio) kamieno. Senovėje lamzdeliu buvo grojama raliavimai, dainos, buvo pritariama šokiams.
NK Krško

Istorija

Klubo ištakos siekia 1922 m. Atkūrus šalies nepriklausomybę žaidė žemesniuosiuose divizionuose. Į elito divizioną pateko 2015 m.